ನಾರ್ವೇಜಿಯನ್ ಪಾಕಪದ್ಧತಿ

**ನಾರ್ವೇಜಿಯನ್ ಪಾಕಪದ್ಧತಿ** ಹೆಚ್ಚಾದ್ ನಾರ್ವೆಡ್ ಸುಲಭವಾದ್ ಲಭ್ಯ ಉಪ್ಪುನ ಕಚ್ಚಾ ವಸ್ತುಲೆನ್ ಆಧಾರಿಸುದುಂಡು. ಉಂದು ಹಲವು ವಿಷಯೊಡು ಭೂಖಂಡದ ಒವ್ವೆ ಪಾಕಪದ್ಧತಿಡುದು ಭಿನ್ನವಾದುಂಡು, ದಾಯೆಗ್ ಪಂಡಾ ಉಂದು ಬೊಂಟೆ ಬುಕ್ಕೊ ಮೀನುದ ಮಿತ್ತು ಹೆಚ್ಚಾದು ಕೇಂದ್ರಿತ ಆತುಂಡು. ದೀರ್ಘ ಆಯಿನ ಚಳಿಗಾಲೊದ ಕಾರಣೊಡು, ಮಸ್ತ್ ಭಕ್ಷೊಲೆನ ವಸ್ತುಲೆನ್ ಸಂರಕ್ಷಿತವಾದ್ ಗಳಿಸುವ ಮಿತ್ತು  ಅವಲಂಬಿಸಿದುಂಡು.

ಆಧುನಿಕ ನಾರ್ವೇಜಿಯನ್ ಪಾಕಪದ್ಧತಿ ಸಾಂಪ್ರದಾಯಿಕ ಹಿನ್ನೆಲೆಡು ನನಲ ಬಲವಾದ್ ಪ್ರಭಾವಿತ ಆತುಂಡಲಾ, ಜಾಗತೀಕರಣೊದ ಪ್ರಭಾವೊಡು: ಪಾಸ್ತಾ, ಪಿಜ್ಜಾ, ಟ್ಯಾಕೋ ಬುಕ್ಕೊ ನನ ಆತು ಮಾಂಸೊದ ಚೆಂಡುಲು ಬುಕ್ಕೊ ಕಾಡ್‌ಲೆಕ್ಕ ಸಾಮಾನ್ಯವಾದುಂಡು.

## ವಿಶಿಷ್ಟವಾಯಿನ ಮುಖ್ಯ ವನಸುಲು

### ಕಾಂಡೆದ ಉಪಾಹಾರ (''ಫ್ರಾಕೋಸ್ಟ್'')
ನಾರ್ವೇಜಿಯನ್ ಕಾಂಡೆದ  ಉಪಹಾರ ಬ್ರೆಡ್, ಚೀಸ್ ಬುಕ್ಕೊ ಪೇರ್. ಸಾಂಪ್ರದಾಯಿಕವಾದ್ ಈ ಉಪಹಾರ *ಗ್ರೋಟ್* (ಪೇರುಡು ಬೇಯಿಪಾಯಿನ ಹಿಟ್ಟು ಬುಕ್ಕೊ  ಗ್ರೋಟ್‌ಲು) ಅಂಚಿನ ಗಂಜಿ. ಬೇತೆ ಬೇತೆ ರೀತಿದ *ಗ್ರೋಟ್* ಅಸ್ತಿತ್ವೊಡು ಉಂಡು, ಅವೆಟ್ *ರೊಮೆಗ್ರೋಟ್* (ಸಾಮಾನ್ಯ *ಗ್ರೋಟ್* ಆಂಡಾ ಪೇರುನು ಪುಳಿ ಕ್ರೀಮ್‌ಡ್ ಬದಲಾವಣೆ ಮನ್ಪುನಿ) ಬುಕ್ಕೊ *ರಿಸ್ಗ್ರೋಟ್* (ಗ್ರೋಟ್‌ದ ಬದಲ್ಗ್ ನುಪ್ಪುದೊಟ್ಟು ನಿಯಮಿತವಾಯಿನ *ಗ್ರೋಟ್* )  ಸೇರುದುಂಡು.

### ಮಧ್ಯಾಹ್ನೊದ ವನಸ್ (''ಲನ್ಸ್ಜ'')
ಹೆಚ್ಚಿನ ನಾರ್ವೇಜಿಯನ್ ದಕಲೆಗ್, ವಾರೊದ ದಿನೊತ ಪ್ಯಾಕ್ ಮಂದಿನ ವನಸ್ ಸಾಮಾನ್ಯವಾದ್ *ಮಟ್‌ಪಕ್ಕೆ* ಪಂದು ಲೆಪ್ಪುನ ಅತ್ಯಂತ ಸರಳವಾಯಿನ ತೆರೆದುಪ್ಪುನ  ಸ್ಯಾಂಡ್ವಿಚ್ ಆದುಪುಂಡು. ಪ್ರತಿ ಸ್ಲೈಸ್ ನ್  *ಮೆಲ್ಲೊಮ್ಲೆಗ್ಸ್‌ಪಾಪಿರ್* ಪಂದು ಲೆಪ್ಪುನ ಮೇಣೊದ ಕಾಕಜಿದ ಎಲ್ಯಾ ಹಾಳೆಡು ಬೇತೆ ಮನ್ಪವೆರ್. ಹೆಚ್ಚಾದ್ ವಿಸ್ತಾರವಾಯಿನ ತೆರೆದಿನ ಮೋನೆದ ಸ್ಯಾಂಡ್‌ವಿಚ್‌ಲೆನ್ ಸ್ಮೋರ್‌ಬ್ರಾಡ್ ಪಂದು ಪನ್ಪೆರ್.

ಕೆಫೆಟೇರಿಯೊಲು ಸಾಮಾನ್ಯವಾದ್ ಸಲಾಡ್ ಬಾರುಲು, ಬೆಚ್ಚ ವನಸುಲು ಬುಕ್ಕೊ ಮತ್ತು ಕೊಜಪು, ಸ್ಕೈರ್ ಬುಕ್ಕೊ ಕ್ವಾರ್ಗ್‌ನಂಚಿನ ಡೈರಿ ಉತ್ಪನ್ನೊಲೆನ್ ಹೊಂದುದುಂಡು.&#x5B; *[[ವಿಕಿಪೀಡಿಯ:Citation needed|<span title="This claim needs references to reliable sources. (November 2024)">ಉಲ್ಲೇಖದ ಅಗತ್ಯವಿದೆ</span>]]* &#x5D;

### ಭೋಜನ (''ಮಿದ್ದಾಗ್'')
ನಾರ್ವೇಜಿಯನ್ನೆರ್  ಸಾಮಾನ್ಯವಾದ್ ಬಯ್ಯ ೪–೭ ಗಂಟೆದ ಸುಮಾರುಗು ಭೋಜನ ಸ್ವೀಕಾರ ಮನ್ಪುವೆರ್. ಉಂದು ದಿನೊತ ಪ್ರಮುಖ ವನಸ್ ಆದುಪ್ಪುಂಡು, ಸಾಮಾನ್ಯವಾದ್ ಬಟಾಟೆದಂಚಿನ ಕಾರ್ಬೋಹೈಡ್ರೇಟ್-ಭರಿತವಾಯಿನ ತರಕಾರಿ ಬುಕ್ಕೊ ಮಾಂಸ ಅತ್ತುಡ ಮೀನುದಂಚಿನ ಪ್ರೋಟೀನ್-ಭರಿತ ಆಹಾರೊಲೆನ್ ಒಳಗೊಂಡುದುಂಡು.&#x5B; *[[ವಿಕಿಪೀಡಿಯ:Citation needed|<span title="This claim needs references to reliable sources. (November 2024)">ಉಲ್ಲೇಖದ ಅಗತ್ಯವಿದೆ</span>]]* &#x5D;

### ಬಯ್ಯದ ವನಸ್ (''ಕ್ವೆಲ್ಡ್ಸ್ಮ್ಯಾಟ್'')
ನಾರ್ವೇಜಿಯನ್ನೆರ್ ಸಾಮಾನ್ಯವಾದ್ ಬಯ್ಯಗ್ ಜೆಪ್ಪುನ ದುಂಬು ಮಸ್ತ್  ಕಡಿಮೆ ವನಸ್ ಮನ್ಪುವೆರ್. ಉಂದು ಕಾಂಡೆದ ಲೆಕ್ಕ  ಲಘು ಉಪಾಹಾರ ಲಾ ಆದುಪ್ಪು.&#x5B; *[[ವಿಕಿಪೀಡಿಯ:Citation needed|<span title="This claim needs references to reliable sources. (November 2024)">ಉಲ್ಲೇಖದ ಅಗತ್ಯವಿದೆ</span>]]* &#x5D;

## ಮಾಸಹಾರ
ಸಂರಕ್ಷಣೆ ಮಂದಿನ ಮಾಂಸ ಬುಕ್ಕೊ ಸಾಸೇಜ್ಲು ಬೇತೆ  ಪ್ರಾದೇಶಿಕ ವ್ಯತ್ಯಾಸೊಲು ತೋಜುದು ಬರ್ಪುಂಡು  ಬುಕ್ಕೊ ಕೆಲವೊರ ಪುಳಿ ಕ್ರೀಮ್ ಭಕ್ಷ್ಯೊಲು ಬುಕ್ಕೊ ಫ್ಲಾಟ್‌ಬ್ರೆಡ್ ಅತ್ತುಡ ಗೋಧಿ/ಬಟಾಟೆ ಲೇಪನೊಲು ಉಪ್ಪುಂಡು. *ಫೆನಾಲಾರ್* ನಿಧಾನವಾದ್ ಬೇಯಿಸುನ ಕುರಿತ ಕಿನ್ನಿದ ಕಾರ್. *ಮೊರ್* ಸಾಮಾನ್ಯವಾದ್ ಪುಗೆ ಆಡಾದಿನ ಸಂಸ್ಕರಣೆ  ಮುಂದಿನ ಸಾಸೇಜ್ ಆದುಂಡು.

ಕುರಿತ ಕಿನ್ನಿ ಬುಕ್ಕೊ ಏಡುನ್  ಶರತ್ಕಾಲೊಡು ಜನಪ್ರಿಯ, ಉಂದೆನ್  ಹೆಚ್ಚಾದ್ *ಫಾರಿಕಾಲ್* (ಎಲೆಕೋಸುದ ಇರೆತೊಟ್ಟು ಕುರಿತ ಕಿನ್ನಿದ ಸ್ಟ್ಯೂ) ಡ್ ಗಳಿಸಾವೆರ್. *ಪಿನ್ನೆಕ್ಜೋಟ್* - ಆವಿಡು ಬೇಯಿಪಾಯಿನ ಬುಕ್ಕೊ ಕೆಲವೊರ ಪುಗೆ ಆಡಾದಿನ ಮಟನ್ದ ಪಕ್ಕೆಲುಬುಲೆನ್, "ಕೋಲು ಮಾಂಸ" ಪನ್ಪಿನ ಅರ್ಥ ಕೊರ್ಪಿನ  ಈ ಖಾದ್ಯೊನು ಸಾಂಪ್ರದಾಯಿಕವಾದ್ ನಾರ್ವೆದ ಪಡ್ಡಾಯಿ ಭಾಗೊಲೆಡ್ ಕ್ರಿಸ್‌ಮಸ್ ಭೋಜನವಾದ್ ಬಲಸುವೆರ್.

ಬೇತೆ ಬೇತೆ ಮಾಸ ಭಕ್ಷ್ಯೊಲು:

**ಕ್ಜೋಟ್ಕಾಕರ್**: ಬಾಲೆದ ಮುಷ್ಟಿದ ಗಾತ್ರೊದ ಮಾಸೊದ ಪ್ಯಾಟೀಸ್ ಅತ್ತುಡ ಬರ್ಗರ್‌ಲೆನ್ ಅರೆದಿನ ಗೋಮಾಸ, ನೀರುಳ್ಳಿ, ಉಪ್ಪು ಬುಕ್ಕೊ ಮುಂಚಿದೊಟ್ಟು ತಯಾರು ಮನ್ಪುವೆರ್. ಬುಕ್ಕೊ  ಸಾಮಾನ್ಯವಾದ್ *ಎಸ್ಪಾಗ್ನೋಲ್ ಸಾಸ್‌ದೊಟ್ಟುಗು* ಬಲಸುವೆರ್ (ನಾರ್ವೇಜಿಯನ್ ಬಾಸೆಡ್ *ಕ್ಜೋಟ್ಕಾಕೆಸಾಸ್* ಅತ್ತುಡ *ಬ್ರನ್ಸಾಸ್* ). ಬಟಾಟೆ, ಬೇಯಿಪಾದಿನ ಬಟಾಣಿ ಅತ್ತುಡ ಎಲೆಕೋಸು ಬುಕ್ಕೊ  ಕ್ಯಾರೆಟ್‌ ಲೆನ್ ಬರಿಟ್ ಬಲಸುವೆರ್. ಲಿಂಗೊನ್‌ಬೆರಿ ಜಾಮ್‌ದೊಟ್ಟುಗು ತಿನ್ಪೆರ್.

**ಕ್ಜೋಟ್‌ಬೋಲ್ಲರ್**– **ಮಾಸದ ಚೆಂಡುಲು** : ಸ್ವೀಡಿಷ್ ಮಾಸದ ಚೆಂಡುಲೆನ್ ಹೋಲುಂಡು. ಪ್ರದೇಶೊಲೆನ್ ಅವಲಂಬಿಸಾದ್ ಪೊಜೆಂಕುದಿನ ಬಟಾಟೆ ಬುಕ್ಕೊ ಕ್ರೀಮ್ ಸಾಸ್ ಅತ್ತುಡ *ಎಸ್ಪಾಗ್ನೋಲ್ ಸಾಸ್‌ದೊಟ್ಟುಗು* ಬಲಸುವೆರ್.

**ಸ್ವಿನೆಕೋಟೆಲೆಟರ್** - **ಪಂಜಿದ ಮಾಸದ ತುಂಡುಲು** : ಸರಳವಾದ್ ಹುರಿದಿನ ಬಟಾಟೆ, ಹುರಿದಿನ ಈರುಳ್ಳಿ ಅತ್ತುಡ ಲಭ್ಯ ಉಪ್ಪುನ ಒವ್ವೆ ತರಕಾರಿದೊಟ್ಟುಗು ಬಲಸುವೆರ್.

**ಸ್ವಿನೆಸ್ಟೆಕ್** - **ಹುರಿದಿನ ಪಂಜಿದ ಮಾಸ** : ಉಂದು ಸಾಮನ್ಯವಾದ್ ಐತಾರ ದಾನಿ ಮನ್ಪುನ ಭೋಜನ, ಉಪ್ಪಡ್,  ಎಲೆಕೋಸು (ಜರ್ಮನ್ ಸೌರ್‌ಕ್ರಾಟ್‌ನ ತೀಪೆದ ಜಾತಿ), ಗ್ರೇವಿ, ತರಕಾರಿಲು ಬುಕ್ಕೊ ಬಟಾಟೆದ ಒಟ್ಟುಗು ಬಲಸುವೆರ್.
ಒವ್ವೇ ಪಾಕ ಪದ್ಧತಿಡ್ ಉಪ್ಪು ಲೆಕ್ಕ ಪೂರಾ ದಿಕ್ಕುಡ್ ಎಡ್ಡೆ ಡ್ ಮಾಸೊದ ತುಂಡುಲೆನ್ ಉರಿಯುವೆರ್.
ಬರಿಟು ಬಲಸುನ ಋತುಮಾನೊ ಬುಕ್ಕೊ ಮಾಸದೊಟ್ಟುಗು ದಾದಾ  ಲಭ್ಯ ಉಪ್ಪುಂಡಾ ಅಯಿತ ಆಧಾರೊದ ಮಿತ್ತು ಬದಲಾಪುಂಡು. ಉರಿದಿನ ಕುರಿತ ಕಿನ್ನಿದ ಕಾರ್ ನ್  ಈಸ್ಟರ್ ಖಾದ್ಯವಾದ್ ಗಳಿಸುವೆರ್, ಉರಿದಿನ ಗೋಮಾಸೊ  ಸಾಮಾನ್ಯ ಆದು ಉಪ್ಪುಜಿ. ಪರ್ಬೊದ ಸಂದರ್ಭೊಡು ಮಾಸೊನು ಹೆಚ್ಚಾದ್ ಗಳಿಸುವೆರ್.

**ಲ್ಯಾಪ್ಸ್ಕೌಸ್** - ಸ್ಟ್ಯೂ: ಬೇಯಿಪಾಯಿನ ಮಾಸ ಬುಕ್ಕೊ ಮತ್ತು ಬಟಾಟೆ, ಕ್ಯಾರೆಟ್, ಸ್ವೀಡ್ ಬುಕ್ಕೊ ನೀರುಳ್ಳಿದಂಚಿನ ಬೇತೆ ಬೇತೆ ತರಕಾರಿಲೆನ್ ಗಳಿಸಾದ್ ಸ್ಟ್ಯೂ ಮನ್ಪುವೆರ್. ಲೋಬ್ಸ್ಕೌಸ್‌ಅನ್ನು ಹೆಚ್ಚಾದ್ ಫ್ಲಾಟ್‌ಬ್ರಾಡ್‌ದ ಒಟ್ಟುಗು ಬಲಸುವೆರ್.

**ಫಾರಿಕಾಲ್** - ಮಟನ್ ಸ್ಟ್ಯೂ: ಉಂದು ನಾರ್ವೆದ ರಾಷ್ಟ್ರೀಯ ಖಾದ್ಯ. ಎಲೆಕೋಸು ಬುಕ್ಕೊ ಕುರಿತ ಕಿನ್ನಿದ ಕಾರ್ ನ್ ಒಂಜಿ ಬಾಜನೊಡು ಪಾಡುದು ಎಡ್ಡೆ ಮುಂಚಿ ಬುಕ್ಕೊ  ಉಪ್ಪುದ ಒಟ್ಟುಗು ಬುಕ್ಕೊ, ಕೆಲವು ಪಾಕವಿಧಾನೊಲೆಡ್, ಸಾಸ್‌ ನ್  (ಸಾಸ್ ದಪ್ಪ ಮನ್ಪರೆ ಗೋಧಿ ಹಿಟ್ಟು ಪಾಡುವೆರ್) ಪದರೊದ ಲೆಕ್ಕ ಪಾಡುವೆರ್, ನೀರುಡು ಮುಚ್ಚುವೆರ್ ಬುಕ್ಕೊ ಮಾಸೊ ತುಂಬಾ ಮೃದು ಆಪಿನ ಮುಟ್ಟ ಕೊದಿಪಾವೆರ್. ಖಾದ್ಯೊನು ಬಟಾಟೆದೊಟ್ಟುಗು ಬಲಸುವೆರ್.

**ಸ್ಟೆಕ್ಟೆ ಪೋಲ್ಸರ್** - ಹುರಿದಿನ ಸಾಸೇಜ್‌ಲು: ತಾಜಾ ಸಾಸೇಜ್‌ಲೆನ್ ಹುರಿಪಾದ್ ತರಕಾರಿಲು,ಬಟಾಟೆ, ಬಟಾಣಿ ಬುಕ್ಕೊ್ಬಕ ಹುಶಃ ಸ್ವಲ್ಪ ಗ್ರೇವಿದೊಟ್ಟುಗು ಬಲಸುವೆರ್.

**ಸಿಲ್ಟೆಲಾಬ್** ನ್ ಸಾಮಾನ್ಯವಾದ್ ಕ್ರಿಸ್‌ಮಸ್ ಸಮಯೊದ ದುಂಬು ತಿನ್ಪೇರ್,ಉಂದೆನ್ ಬೇಯಿಪಾಯಿನ, ಉಪ್ಪುದೊಟ್ಟು ಪಾಡುದು ದೀತಿನ ಪಂಜಿದ ಮಾಸೊದೊಟ್ಟು ತಯಾರು ಮನ್ಪುವೆರ್. ಅವೆನ್ ಪೂರಾ ಸಾಂಪ್ರದಾಯಿಕವಾದ್ ಕೈತ ಬಿರೆಲು ಗಳಿಸಾದ್ ತಿನ್ಪೇರ್, ಬುಕ್ಕೊ ತಿಂಡಿಯಾದ್ ಬಲಸುವೆರ್ ಬುಕ್ಕೊ ಕೆಲವೊರ ಬೀಟ್ರೂಟ್, ಸಾಸಿಮೆ ಬುಕ್ಕೊ ತಾಜಾ ಬ್ರೆಡ್ ಅತ್ತುಡ *ಲೆಫ್ಸೆ* ಅತ್ತುಡ ಫ್ಲಾಟ್‌ಬ್ರೆಡ್‌ದ ಒಟ್ಟುಗು ಬಲಸುವೆರ್. ಐತಿಹಾಸಿಕವಾದ್ *ಸಿಲ್ಟೆಲಾಬ್ ನ್* ಸಾಂಪ್ರದಾಯಿಕವಾದ್ ನಾರ್ವೇಜಿಯನ್ *ಜುಲಿಯೋಲ್* (ಇಂಗ್ಲಿಷ್: ಕ್ರಿಸ್‌ಮಸ್ ಏಲ್), ಬಿಯರ್ ಬುಕ್ಕೊ ಗಂಗಸರ ( ಅಕ್ವಾವಿಟ್‌ನಂತೆ ) ದೊಟ್ಟುಗು ಬಲಸುವೆರ್. ದಾಯೆಗ್ ಪಂಡ *ಸಿಲ್ಟೆಲಾಬ್* ಮಸ್ತ್ ಉಪ್ಪು ಇತ್ತಿನ ಆಹಾರವಾದುಂಡು.

**ಪಿನ್ನೆಕ್ಜೋಟ್** ಕುರಿತ ಕಿನ್ನಿ ಅತ್ತುಡ ಏಡುದ ಪಕ್ಕೆಲುಬುಡು ತಯಾರು ಮಂದಿನ ಮುಖ್ಯ ಭೋಜನ ಭಕ್ಷ್ಯ ಆದುಂಡು, ಬುಕ್ಕೊ ಈ ಖಾದ್ಯೊನು ಪಡ್ಡಾಯಿ ನಾರ್ವೆಡು ಕ್ರಿಸ್‌ಮಸ್ ಆಚರಣೆದೊಟ್ಟುಗು ಹೆಚ್ಚಾದ್ ಸಂಬಂಧಿಸಾದುಂಡು ಬುಕ್ಕೊ ಬೇತೆ ಪ್ರದೇಶೊಡುಲಾ ವೇಗವಾದ್ ಜನಪ್ರಿಯತೆನ್ ಗಳಿಸುದುಂಡು. ೩೧% ನಾರ್ವೇಜಿಯನ್ನರು ತಮ್ಮ ಕುಟುಂಬೊದ ಕ್ರಿಸ್‌ಮಸ್ ಭೋಜನಕ್ *ಪಿನ್ನೆಕ್‌ಜೋಟ್ ಅನ್ನು* ತಿನ್ಪೆರ್ ಪಂದ್ ಪನ್ಪೆರ್. *ಪಿನ್ನೆಕ್‌ಜೊಟ್ ಅನ್ನು* ಹೆಚ್ಚಾದ್ ಪ್ಯೂರೀಡ್ ಸ್ವೀಡ್ (ರುಟಾಬಾಗಾ) ಬುಕ್ಕೊ ಬಟಾಟೆ, ಬಿಯರ್ ಬುಕ್ಕೊ *ಅಕೆವಿಟ್‌ನೊಟ್ಟುಗು* ಬಲಸುವೆರ್.

**ಸ್ಮಲಾಹೋವ್** ಒಂಜಿ ಸಾಂಪ್ರದಾಯಿಕವಾಯಿನ ಖಾದ್ಯ, ಆಂಡಾ ನಿಜವಾದುಲಾ ಸ್ಥಳೀಯಾವಾದ್ ವಿಚಿತ್ರತೆಡು ಉಂಡು, ಸಾಮಾನ್ಯವಾದ್ ಕ್ರಿಸ್‌ಮಸ್ ಸಮಯೊಡು ಉಂದೆನ್ ತಿನ್ಪೆರ್ ಬುಕ್ಕೊ ಕುರಿತ ಮಂಡೆಡು ಉಂದೆನ್ ತಯಾರು ಮನ್ಪುವೆರ್. ಮಂಡೆದ ಚರ್ಮೊ  ಉಣ್ಣೆನ್ ಪೊತ್ತಾದ್, ಮೆದುಳುನು ದೆತ್ತುದು, ಮಂಡೆನು ಉಪ್ಪು ಪಾಡುದು, ಕೆಲವೊರ ಪುಗೆ ಪಾಡುದು ನುಂಗಾವೆರ್. ಮಂಡೆನ್  ಸುಮಾರು ೩ ಗಂಟೆ ಕಾಲ ಬೇಯಿಪಾದ್ ಪೊಜೆಂಕುದಿನ ಸ್ವೀಡ್ ಬುಕ್ಕೊ ಬಟಾಟೆದೊಟ್ಟುಗು ಬಲಸುವೆರ್.

**ಸೋಡ್** ಪಂಡ ಕುರಿತ ಕಿನ್ನಿ ಬುಕ್ಕೊ ಮಾಸೊದ ಉಂಡೆದೊಟ್ಟುಗು ಸಾಂಪ್ರದಾಯಿಕವಾದ್ ಮನ್ಪುನ ನಾರ್ವೇಜಿಯನ್ ಸೂಪ್. ಸಾಮಾನ್ಯವಾದ್, ಬಟಾಟೆ ಅತ್ತುಡ ಕ್ಯಾರೆಟ್‌ ದ ಒಟ್ಟುಗು ತರಕಾರಿಲೆನ್ ಲಾ ಸೇರಾವೇರ್.

**ಗ್ರಿಟೆರೆಟ್** (ಅಕಾ ಗ್ರೈಟ್, ಅತ್ತುಂಡ ಸಾಸ್ ಪ್ಯಾನ್ ಮೀಲ್) ಪಂಡ ಪೆತ್ತ ಅತ್ತುಡ ಕುರಿತ ಕಿನ್ನಿದ ಮಾಸ, ಅರಿ (ಕೆಲವೊರ ಪಾಸ್ತಾ), ಟೊಮೆಟೊ, ಸೌಮ್ಯವಾಯಿನ ಮಸಾಲೆಲು ಬುಕ್ಕೊ ಕೆಂಪು ಮುಂಚಿ,ನೀರುಳ್ಳಿ, ಕಿಡ್ನಿ ಬೀನ್ಸ್ ಅತ್ತುಡ ಚಾಂಪಿಗ್ನಾನ್‌ ಅಂಚಿನ ಇತರೆ ತರಕಾರಿಲೆನು ಏಲ್ಯ ಪ್ರಮಾಣೊಡು ಗಳಿಸಾದು ತಯಾರು ಮಂದಿನ ಸ್ಟ್ಯೂಲು. ಉಂದೆನ್  ೧೯೭೦ ದ ದಶಕೊಡು ಟೊರೊ ಪೌಡರ್‌ಬ್ಯಾಗ್ ಮೀಲ್ಸ್  ಪನ್ಪಿನ ಭೌಗೋಳಿಕ ಪುದರ್ ಡ್ (ಉದಾ. ಮೆಕ್ಸಿಕನ್, ಅಮೇರಿಕನ್) ಜನಪ್ರಿಯಗೊಳಿಸಾಯೆರ್, ಆಂಡಾ ಇತ್ತೆ  ಇಲ್ಲ್ ಇಲ್ಲಡ್ ತಯಾರಿಸಾದ್ ಬೇತೆ ಬೇತೆ ಪ್ರಭೇದೊಡುಲಾ ತೋಜುದು ಬರ್ಪುಂಡು.

### ಬೋಂಟೆ
ಮಾ ಮಲ್ಲ ಪಾಕಪದ್ಧತಿ ಬೊಂಟೆದ ಮಿತ್ತು ಮಸ್ತ್ ಅವಲಂಬಿತವಾದುಂಡು, ಉದಾಹರಣೆಗ್  ಮೂಸ್, ಹಿಮಸಾರಂಗ (ಕಟ್ಟುನಿಟ್ಟಾದ್  ಪನ್ಪಿನಾಂಡಾ ಬೋಂಟೆ ಅತ್ತು, ದಾಯೆಗ್ ಪಂಡಾ ಬಹುತೇಕ ಪೂರಾ ನಾರ್ವೇಜಿಯನ್ ಹಿಮಸಾರಂಗೊಲು ಅರೆ-ಸಾಕುಪ್ರಾಣಿ ಆದುಂಡು), ಪರ್ವತೊದ ಮುಗ್ಗೆರ್, ಬಾತುಕೋಳಿ, ರಾಕ್ ಪ್ಟಾರ್ಮಿಗನ್ ಬುಕ್ಕೊ ಕೋರಿಲು. ನೆತ್ತ ಮಾಸೊಲೆನ್  ಹೆಚ್ಚಾದ್ ಬೋಂಟೆ ಗೊಬ್ಬುದು ಮಾರಾಟೊ ಮನ್ಪುವೆರ್ ಅತ್ತುಡ ಉಡುಗೊರೆಯಾದ್ ಕಡಪುಡುದು ಕೊರ್ಪೆರ್, ಆಂಡಾ ಸಾಮಾಜಿಕೊ ಸಂದರ್ಭೊಡು ಬಲಸರೆ ನಾರ್ವೆದ  ಅಂಗಡಿ ಅಂಗಡಿಡುಲಾ ಲಭ್ಯ ಉಪ್ಪುಂಡು.

**ಜೋಯಿಕಾ** - ಪೆತ್ತ, ಉರೆ, ಕುರಿತ ಕಿನ್ನಿ ಬುಕ್ಕೊ ಪಂಜಿದ ಚರ್ಮೊದ ಮಿಶ್ರಣೊಡು ತಯಾರು ಮಂದಿನ ಮಾಸೊದ ಉಂಡೆಲು, ಪೊಜೆಂಕುದಿನ ಬಟಾಟೆದೊಟ್ಟುಗು ದಪ್ಪದ ಗ್ರೇವಿದೊಟ್ಟು ಬಲಸುವೆರ್. ಈ ಗ್ರೇವಿಡ್ ಬ್ರೂನೋಸ್ಟ್ ಅತ್ತುಡ ಏಡುದ ಪೇರ್ ಲಾ ಉಟ್ಟುಕೊಂಡು. ಈ ಪದೊ ಸಾಮಾನ್ಯವಾದ್ ಗಾಳಿ ಆಡಾಂದಿಲೆಕ್ಕ ಮುಚ್ಚಿದಿನ  ಪ್ಯಾಕೇಜಿಂಗ್ ಹೊಂದುದಿನ ವಾಣಿಜ್ಯ ಬ್ರ್ಯಾಂಡ್ ಆತುಂಡು.

### ಆಫಲ್
ಆಫಲ್ ನ್ ವ್ಯಾಪಕವಾದ್ ತಿನ್ಪೆರ್ *ಲಿವರ್‌ಪೋಸ್ಟೆ* (ಲಿವರ್ ಪೇಟ್) ಸ್ಯಾಂಡ್‌ವಿಚ್‌ಲೆಗ್ ಸಾಮಾನ್ಯವಾದ್ ಸ್ಪ್ರೆಡ್‌ ಮನ್ಪುನೇಟ್ ಉಂದು ಒಂಜಾದುಂಡು, ಒಟ್ಟುಗು *ಸಿಲ್ಟೆ* (ಬ್ರಾನ್) ಬುಕ್ಕೊ *ಟಂಗೆ* (ಗೋಮಾಸದ ನಾಲಯಿ) ಲಾ  ಕೋಲ್ಡ್ ಕಟ್‌ಲು.

### ಸಮುದ್ರೊದ ಆಹಾರೊಲು
ಅಂತರರಾಷ್ಟ್ರೀಯ ಜನಪ್ರಿಯತೆನ್  ಹೊಂದುದಿನ ಒಂಜಿ ಸಾಂಪ್ರದಾಯಿಕವಾಯಿನ ನಾರ್ಸ್ ಖಾದ್ಯ ಪಂಡ ಪುಡಿಗೆ ಪಾಡುದಿನ ಸಾಲ್ಮನ್ . ಉಂದು ಇತ್ತೆ ಒಂಜಿ ಪ್ರಮುಖ ರಫ್ತು ಉತ್ಪನ್ನ ಆದುಂಡು, ಆಧುನಿಕ ಅಂತರರಾಷ್ಟ್ರೀಯ ಪಾಕಪದ್ಧತಿಗ್ ಅತ್ಯಂತ ಪ್ರಮುಖವಾಯಿನ ಸ್ಕ್ಯಾಂಡಿನೇವಿಯನ್ ದ ಕೊಡುಗೆ ಉಂದು ಪಂದ್  ಪರಿಗಣಿಸೊಲಿ.

*ಪುಗೆ ಪತ್ತುದಿನ ಸಾಲ್ಮನ್: ಜನಪ್ರಿಯ ಸ್ಕ್ಯಾಂಡಿನೇವಿಯನ್ ರಫ್ತು, ಸ್ಕ್ರಾಂಬಲ್ಡ್ ತೆತ್ತಿಲು, ಸಬ್ಬಸಿಗೆ, ಸ್ಯಾಂಡ್‌ವಿಚ್‌ಲು ಬುಕ್ಕೊ ಸಾಸಿವೆ ಸಾಸ್‌ದ ಒಟ್ಟುಗು ಬಲಸೊಲಿ.
*ಗ್ರಾವ್ಲಾಕ್ಸ್: ಸಕ್ಕರೆ, ಉಪ್ಪು ಬುಕ್ಕೊ ಸಬ್ಬಸಿಗೆದೊಟ್ಟುಗು ಸಂಸ್ಕರಿಸಾಯಿನ ಸಾಲ್ಮನ್; ಸಾಂಪ್ರದಾಯಿಕವಾದ್ 24 ಗಂಟೆದೊ ಕಾಲ ತಯಾರು ಮನ್ಪುವೆರ್.
*ರಾಕ್‌ಫಿಸ್ಕ್: ಉಪ್ಪುಡು ದೀತಿನ ಟ್ರೌಟ್ ಅತ್ತುಂಡ ಚಾರ್, 2-3 ತಿಂಗೊಲು ಉಪ್ಪುದ ಒಟ್ಟುಗು, ಬೇಯಿಪಾವಂದೆ ತಿನೋಲಿ.
*ಸ್ಟಾಕ್‌ಫಿಶ್: ನುಂಗಾದಿನ ಕಾಡ್, ನಾರ್ವೇಜಿಯನ್ ರಫ್ತು, ಶತಮಾನೊಡ್ದು ಜಾಗತಿಕ ವ್ಯಾಪಾರೊಡು ಗಳಿಸುವೆರ್.
*ಸಮುದ್ರೊದ ಆಹಾರ ಭಕ್ಷ್ಯೊಲು: ಸಾಲ್ಮನ್, ಕಾಡ್, ಹೆರಿಂಗ್, ಸಾರ್ಡೀನ್ ಬುಕ್ಕೊ ಮ್ಯಾಕೆರೆಲ್ ನ್  ಸೇರಾದ್, ತಾಜಾವಾದ್ ಬಲಸುವೆರ್,ಪುಗೆ ಆಡಾದಿನ, ಉಪ್ಪುದೊಟ್ಟುಗೆ ಅತ್ತುಡ ಉಪ್ಪಡ್ ಆದ್ ಗಳಿಸುವೆರ್.
*ಮೋಲ್ಜೆ: ಬೇಯಿಪಾದಿನ ಮೀನ್, ರೋ ಬುಕ್ಕೊ ಯಕೃತ್ತು; ಬಡಕಯಿ ನಾರ್ವೆಡ್  ಜನಪ್ರಿಯವಾದುಂಡು, ಉಂದೆನ್ ಹೆಚ್ಚಾದ್ ಚಳಿಗಾಲೊಡು ಪರ್ಬೊದಪಗ ಪಟ್ಟುವೆರ್.
*ತಿಮಿಂಗಿಲೊದ ಮಾಸ: ಐತಿಹಾಸಿಕವಾದ್ ಗೋಮಾಸ ಬದಲಿಯಾದ್ ಉಂದೆನ್ ಗಳಿಸಾವೆರ್; ನಾರ್ವೆಡ್ ಉಂದೆನ್ ಸಾಂದರ್ಭಿಕವಾದ್ ತಿನ್ಪೆರ್.
*ಲುಟೆಫಿಸ್ಕ್: ಲೈನ್ಡ್ ಬೊದುಲುದಿನ ನುಂಗಾದಿನ ಮೀನ್ (ಕಾಡ್ ಅತ್ತುಡ ಲಿಂಗ್), ಸಾಂಪ್ರದಾಯಿಕವಾಯಿನ ಕ್ರಿಸ್ಮಸ್‌ ಪರ್ಬೊದ ಖಾದ್ಯ.
*ಟೋರ್ಸ್ಕ್: ಬೇಯಿಪಾಯಿನ ಕಾಡ್, ಸಾಮಾನ್ಯವಾದ್ ಬೇಯಿಪಾಯಿನ ಬಟಾಟೆ ಬುಕ್ಕೊ ಕರಗಾದಿನ ಬೊಳ್ಳಿ ನೈದೊಟ್ಟುಗು ಬಲಸುವೆರ್.
*ಸ್ಟೆಕ್ಟ್ ಫಿಸ್ಕ್: ಬ್ರೇಸ್ಡ್ ಮೀನ್, ಸಾಮಾನ್ಯವಾದ್ ಬಟಾಟೆ ಬುಕ್ಕೊ ಕೆನೆ ಸಾಸ್‌ ದೊಟ್ಟುಗು ಗಳಿಸಾವೆರ್.
*ಫಿಸ್ಕೆಸುಪ್ಪೆ: ಕ್ಯಾರೆಟ್, ನೀರುಳ್ಳಿ ಬುಕ್ಕೊ ಬಟಾಟೆ ದಂಚಿನ ತರಕಾರಿದೊಟ್ಟುಗು ಪೇರ್  ಆಧಾರಿತವಾಯಿನ ಮೀನ್ದ ಸೂಪ್.
*ಸ್ಪೆಕೆಸಿಲ್ಡ್: ಉಪ್ಪುದ ಒಟ್ಟುಗು
ಹೆರಿಂಗ್, ಹೆಚ್ಚಾದ್ ಬಟಾಟೆ, ಬೀಟ್ಗೆಡ್ಡೆಲು, ಪಜ್ಜಿ ನೀರುಳ್ಳಿ ಬುಕ್ಕೊ ಫ್ಲಾಟ್‌ಬ್ರಾಡ್‌ ದೊಟ್ಟುಗು ಬಲಸುವೆರ್.

*ಸರ್ಸಿಲ್ಡ್: ಬೇತೆ ಬೇತೆ ಬಗೆತ ವಿನೆಗರ್ ಆಧಾರಿತವಾಯಿನ ಸಾಸ್‌ ಲೆಡ್ ಉಪ್ಪಡ್ ಹೆರಿಂಗ್,ಬಡವು ದೂರ ಮನ್ಪರೆ  ಅತ್ತುಡ ರೈ ಬ್ರೆಡ್‌ದೊಟ್ಟುಗು ಬಲಸುವೆರ್.

## ಬ್ರೆಡ್‌ಲು
ಬ್ರೆಡ್ ನಾರ್ವೇಜಿಯನ್ ಆಹಾರ ಪದ್ಧತಿಡ್ ಬುಕ್ಕೊ ಬೇಕರಿಲು ಬುಕ್ಕೊ  ಸೂಪರ್ ಮಾರ್ಕೆಟ್‌ ಲೆಡು ಪ್ರಮುಖವಾಯಿನ ಒಂಜಿ ಆಹಾರ ಪದಾರ್ಥವಾದುಂಡು. ನಾರ್ವೆದ ಹೋಟೆಲ್‌ ದಂಚಿನ ವಸತಿ ಸೌಕರ್ಯೊಲು ಬ್ರೆಡ್‌ಲೆನ ಸಮೃದ್ಧ ಆಯ್ಕೆನ್ ಕೊರ್ಪೆರ್. ಹೆಚ್ಚಿನ ಪ್ರಮಾಣೊದ ಧಾನ್ಯದೊ ಹಿಟ್ಟುನು ( **ಗ್ರೋವ್‌ಬ್ರಾಡ್**, ಅತ್ತುಡ "ಒರಟಾಯಿನ ಬ್ರೆಡ್") ಹೊಂದುದಿನ ಬ್ರೆಡ್‌ಲು ಜನಪ್ರಿಯವಾದುಂಡು, ದಾಯೆಗ್ ಪಂಡಾ ಬ್ರೆಡ್ ನಾರ್ವೇಜಿಯನ್ ಆಹಾರೊದ ಗಣನೀಯ ಭಾಗೊನು ಹೊಂದುದುಂಡು ಬುಕ್ಕೊ ಅಯಿಡು ದಾತ್ರ ಅವು ಪೌಷ್ಟಿಕವಾದುಂಡು ಪಂದು ನಿರೀಕ್ಷಿಸಲಾತುಂಡು. 80% ನಾರ್ವೇಜಿಯನ್ನೆರ್ ನಿಯಮಿತವಾದ್ ಬ್ರೆಡ್ ತಿನ್ಪೆರ್, ಕಾಂಡೆದ ಉಪಾಹಾರೊಗು ಬುಕ್ಕೊ ಮಧ್ಯಾಹ್ನೊದ ವನಸ್ ಗ್ ಬೊಳ್ಳಿ ನೈ ಪತ್ತಾದಿನ ತೆರೆದಿನ-ಮಿತ್ತುದ ಭಾಗೊದ ಸ್ಯಾಂಡ್‌ವಿಚ್‌ದ ರೂಪೊಡು. ಬಟಾಟೆ, ಪೇರ್ ಅತ್ತುಡ ಕೆನೆ (ಅತ್ತುಡ ಕೆಲವೊರ ಕೊಬ್ಬು) ಬುಕ್ಕೊ ಹಿಟ್ಟುಡು ತಯಾರು ಮಂದಿನ ಲೆಫ್ಸೆ  ಪನ್ಪಿನ ಮೃದುವಾಯಿನ ಫ್ಲಾಟ್ ಬ್ರೆಡ್ ಕೂಡಾ ಮಸ್ತ್ ಜನಪ್ರಿಯವಾದುಂಡು.

ಸಾಮಾನ್ಯ ಸೂಪರ್ ಮಾರ್ಕೆಟ್ ಲೆಡು ಲಭ್ಯ ಉಪ್ಪುನ ಬ್ರೆಡ್ ದ ವೈವಿಧ್ಯೊಲು ಮಸ್ತ್ ಮಲ್ಲ ಉಂಡು: *ವಿಟ್ ನರ್ಗರ್* (ಗರಿಗರಿಯಾಯಿನ-ಕ್ರಸ್ಟೆಡ್ ಗೋಧಿ ಬ್ರೆಡ್), *ಗ್ರೋವ್ ಬ್ರಾಡ್* (ಸಂಪೂರ್ಣವಾಯಿನ ಗೋಧಿ ಬ್ರೆಡ್, ಹೆಚ್ಚಾದ್ ಸಿರಪ್ ದೊಟ್ಟುಗು), *ಲಾಫ್* (ಮೃದುವಾಯಿನ ಗೋಧಿ ಬ್ರೆಡ್), ಪುಳಿ ಬ್ರೆಡ್, (ಪೋಲಾರ್ ಬ್ರಾಡ್) ಬುಕ್ಕೊ ಇತರೆ ಜರ್ಮನ್ ಶೈಲಿದ ಬ್ರೆಡ್ ಲು. ಬ್ಯಾಗೆಟ್‌ಲು, ಸಿಯಾಬಟ್ಟಾ, ಬಾಗಲ್‌ಲು ಪೂರಾ ಲಾ ಜನಪ್ರಿಯವಾದುಂಡು. ಹ್ಯಾನ್ಸಿಯಾಟಿಕ್ ಯುಗೊಟು, ಹ್ಯಾನ್ಸಿಯಾಟಿಕ್ ಲೀಗ್ ಮೀನ್ ಲೆಗ್ ಬದಲಾದು ಧಾನ್ಯೊಲೆನ್ ಆಮದು ಮಂತೊಂದು ಇತ್ತೆರ್. ಜರ್ಮನ್ ಹ್ಯಾನ್ಸಿಯಾಟಿಕ್ ಲೀಗ್ ಬುಕ್ಕೊ ಡ್ಯಾನಿಶ್ ವಸಾಹತುಗಾರೆರ್ , ರಡ್ಡುಜನಲಾ ನಾರ್ವೇಜಿಯನ್ ಪಾಕಪದ್ಧತಿದ ಮಿತ್ತು ಪ್ರಭಾವ ಬೀರುದೆರ್, ಭೂಖಂಡೊದ ಅಭ್ಯಾಸೊಲು, ರುಚಿ ಬುಕ್ಕೊ ಉತ್ಪನ್ನೊಲೆನ್ ಕಂತೆರ್. ನಾರ್ವೇಜಿಯನ್ನೆರ್ನ ವಿಶೇಷವಾದ್ ಗರಿಗರಿಯಾಯಿನ ಕ್ರಸ್ಟ್ ನ್ ಇಷ್ಟ ಮನ್ಪುವೆರ್, ದಾಯೇಗ್ ಪಂಡಾ ಬ್ರೆಡ್ ಮೃದುವಾಯಿನ ಕ್ರಸ್ಟ್ ಪರತ್ತ್ ಆತೀನ ಸಂಕೇತ ಪಂದ್ ಪರಿಗಣಿಸುವೆರ್. ಗೋಧಿ ಬುಕ್ಕೊ ರೈ ತ ಒಟ್ಟುಗು ಓಟ್ಸ್ ನ್ ಗಳಿಸುವೆರ್.
ಯುರೋಪ್ ಬುಕ್ಕೊ ಯುಕೆ ಖಂಡೊಲೆಗ್ ಹೋಲಿಸಾಂಡ ಬ್ರೆಡ್ ತಯಾರಿಕೆಡು ಗಳಿಸುನ ಅತ್ಯಂತ ಅಸಾಮಾನ್ಯ ಏಕದಳವಾದುಂಡು. ಬೇತೆ ಬೇತೆ ಬೀಜೊಲು ಅಯಿಟುಲಾ (ಸೂರ್ಯಕಾಂತಿ ಬೀಜೊಲು ಬುಕ್ಕೊ  ವಾಲ್ನಟ್ಸ್ ) ಆಲಿವ್ ಲು ಬುಕ್ಕೊ ದೊಂಬುಡು ನುಂಗಾದಿನ ಉಪ್ಪಡ್ ದ ಒಟ್ಟುಗು  ಬ್ರೆಡ್ ದ ವಿನ್ಯಾಸೊನು ಸುಧಾರಿಸರೆ ಗಳಿಸುನ ಸಾಮಾನ್ಯ ಪದಾರ್ಥೊಲು.

## ಜನೊಕುಲು

ಇಂಗ್ರಿಡ್ ಎಸ್ಪೆಲಿಡ್ ಹೊವಿಗ್ ನಾರ್ವೇಜಿಯನ್ ಪಾಕಪದ್ಧತಿಡು ಉನ್ನತ ಮಟ್ಟೊದ ಸಾರ್ವಜನಿಕ ವ್ಯಕ್ತಿಯಾದ್ ಇತ್ತೆರ್, ಟಿವಿ ಅಡುಗೆ ಕಾರ್ಯಕ್ರಮೊಲೆನ್ ಆಯೋಜನೆ ಮಂತೊಂದು ಇತ್ತೆರ್. ಡಜನ್ಗಟ್ಟಲೆ ಅಡುಗೆದ ಪುಸ್ತಕೊಲೆನ್ ಬರೆದು ಇತ್ತೆರ್. ಪಾಕಪದ್ಧತಿ ದೊಟ್ಟುಗು ಮಂದಿನ ಅರೆನ ಕೆಲಸಕ್ಕೊಗು ಅರೆಗ್ ನಾರ್ವೆಡ್ ನೈಟ್ ಪದವಿ ಕೊರ್ದು ಗೌರವಿಸಾಲಾತುಂಡು.

## ಪಾನೀಯೊಲು

### ಕಾಫಿ
ನಾರ್ವೆ ಕಾಫಿ ಗ್ ಬಲವಾಯಿನ ಒಲವನು ಹೊಂದುದುಂಡು, 2011ಟ್ ಸರಾಸರಿ ನಾರ್ವೇಜಿಯನ್ ಕಾಫಿ ಪರ್ಪಿನಕುಲು 142L, ಅತ್ತುಡ 9.5&nbsp;kg ಕಾಫಿ. 2018 ಟ್, ನಾರ್ವೆ ವಿಶ್ವೊದ ನಾಲನೇ  ಮಾ ಮಲ್ಲ  ಕಾಫಿ ಬಳಕೆನ್  ಹೊಂದುದು ಇತ್ತುಂಡು., ಬುಕ್ಕೊ ನಾರ್ವೇಜಿಯನ್ ಸಂಸ್ಕೃತಿಡ್ ಕಾಫಿ ಮಲ್ಲ ಪಾತ್ರೊನು ವಹಿಸುದುಂಡು. ಕಾಫಿ ಬುಕ್ಕೊ ಕೇಕ್‌ಗ್ ಜನಕುಲೆನ್ ಆಹ್ವಾನ ಮನ್ಪುನು ಸಾಮಾನ್ಯವಾದುಂಡು ಬುಕ್ಕೊ ಕೂಟೊಲೆಡ್ ಮುಖ್ಯ ಕೋರ್ಸ್‌ದ ಬುಕ್ಕೊ  ಕಾಫಿನ್ ಸಾಮಾನ್ಯವಾದ್ ತೀಪೆದ ತಿನರೆದ ಒಟ್ಟುಗು  ಬಲಸುವೆರ್. ಸಾಂಪ್ರದಾಯಿಕವಾದ್, ಕಾಫಿನ್ ಕಪ್‌ ದ ಬದಲುಗು ಕಪ್ಪು ಬಣ್ಣೊದ ಮಗ್‌ ಡ್ ಕೊರ್ಪೆರ್. ಇಟಾಲಿಯನ್ ಶೈಲಿದ ಕಾಫಿ ಬಾರುಲು ನಾರ್ವೆಡ್ ಹೆಚ್ಚು ಜನಪ್ರಿಯವಾದುಂಡು. ಕಾಫಿನ್ ಹೊಂದುದಿನ ಒಂಜಿ ಸಾಂಪ್ರದಾಯಿಕವಾಯಿನ ಆಲ್ಕೊಹಾಲ್ ಇತ್ತಿನ ಪಾನೀಯ ಪಂಡ *ಕರ್ಸ್ಕ್*, ಉಂದು ಟ್ರೋಂಡೆಲಾಗ್‌ದ ಪಾನೀಯವಾದುಂಡು.

### ಆಲ್ಕೋಹಾಲ್

ನಾರ್ವೆ ಕೈಗಾರಿಕಾ ಬುಕ್ಕೊ ಎಲ್ಯಾ-ಪ್ರಮಾಣೊದ ಬ್ರೂಯಿಂಗ್ ರಡ್ಡೆಟುಲಾ ದೀರ್ಘ ಸಂಪ್ರದಾಯೊಲೆನ್ ಹೊಂದುದುಂಡು, ಮೈಕ್ರೋಬ್ರೂವರಿಲು ಬುಕ್ಕೊ ಕ್ರಾಫ್ಟ್ ಬಿಯರ್ ಇತ್ತೆದ ವರ್ಷೊಲೆಡ್ ಜನಪ್ರಿಯತೆನ್ ಗಳಿಸುದುಂಡು. ನಿರ್ಬಂಧಿತ ಆಲ್ಕೋಹಾಲ್ ನೀತಿಲೆನ ಹೊರತಾದುಲಾ, ಒಂಜಿ ಮಲ್ಲ ಬ್ರೂಯಿಂಗ್ ಸಮುದಾಯೊ ಬೇತೆ ಬೇತೆ ಪಾನೀಯೊಲೆನ್ ಉತ್ಪಾದಿಸಾವುಂಡು, ಕೆಲವು ಕಾನೂನುಬದ್ಧ ಬುಕ್ಕೊ ಕೆಲವು ಕಾನೂನು ಬದ್ಧ ಆವಂದಿನಲಾ ಉಂಡು. ಸಾಮಾನ್ಯವಾದ್ ಕೈಗಾರಿಕಾ ಬಿಯರ್‌ಲು ಪಿಲ್ಸ್ನರ್‌ಲು ಬುಕ್ಕೊ ಕೆಂಪು ಬಿಯರ್‌ಲಾ (*ಬೇಯರ್*), ಆಂಡಾ ಸಾಂಪ್ರದಾಯಿಕವಾಯಿನ ಬಿಯರ್ ಹೆಚ್ಚಾದು ಆಲ್ಕೋಹಾಲ್ ಬುಕ್ಕೊ ಮಾಲ್ಟ್ ಅಂಶದೊಟ್ಟುಗು ಸಮೃದ್ಧವಾದುಂಡು. *ನಾರ್ವೆಡ್ ಬಿಯರ್#ಸ್ಟೈಲ್ಸ್|ಜುಲಿಯೋಲ್* (ಕ್ರಿಸ್‌ಮಸ್ ಬಿಯರ್) ತಯಾರು ಮನ್ಪುನು ಜನಪ್ರಿಯ ಅಭ್ಯಾಸವಾದ್ ಉಳಿದುಂಡು. ಮಸ್ತು ನಾರ್ವೇಜಿಯನ್ನೆರು ಅಕಲ್ನನೇ ಆಯಿನ ಬಿಯರ್ ತಯಾರು ಮನ್ಪುವೆರ್, ಬುಕ್ಕೊ ನಾರ್ವೆಡ್ ಮಸ್ತ್ ಬಿಯರ್,  ಬ್ರೂವೆಲಯರ್ ಲೂ ಬುಕ್ಕೊ ಮೈಕ್ರೋಬ್ರೂವರಿಲೂ ಲಾ  ಉಂಡು. ಆಲ್ಕೋಹಾಲ್ ನಿಯಮೊಡ್ದು ಸೈಡರ್ ತಯಾರು ಮನ್ಪುನ ಸವಾಲುಲೆನ್ ಎದುರಿಸಾವುಂಡು. ಪ್ರಸಿದ್ಧವಾಯಿನ ಜೇನುದ ವೈನ್, (ಮೀಡ್), ಆಸತ್ರು ಬುಕ್ಕೊ ನಾರ್ಸ್ ನಿಯೋಪೇಗನಿಸಂದ ಅಭಿಜ್ಞೆರು ಬುಕ್ಕೊ ಅಭ್ಯಾಸಕಾರೊದೆಟ್ ಜನಪ್ರಿಯವಾದುಂಡು. ನಾರ್ವೆದ ಕಠಿಣ ಹವಾಮಾನೊಡ್ದು, ವೈನ್ ಉತ್ಪಾದನೆ ಸೀಮಿತವಾದುಂಡು ಬುಕ್ಕೊ ವೈನ್‌ ಸಾಮಾನ್ಯವಾದ್ ಸರ್ಕಾರಿ ನಿಯಂತ್ರಿತ ಮಳಿಗೆಲೆಡು ಮಾತ್ರ ಲಭ್ಯ ಉಂಡು.

ಬಟ್ಟಿ ಇಳಿಸಾದಿನ ಪಾನೀಯೊಲೆಡ್ *ಅಕೆವಿಟ್* ಸೇರಿದುಂಡು, ಉಂದು ಅಕ್ವಾವಿಟ್ ಅತ್ತುಡ ಲ್ಯಾಟಿನ್ *ಅಕ್ವಾ ವಿಟೇ* ("ಜೀವನೊದ ನೀರ್") ದ ವ್ಯತ್ಯಾಸೊಲೆನ್ ಹೊಂದುದಿನ ಕ್ಯಾರೆವೇ-ಮಸಾಲೆ ಇತ್ತಿನ ಮದ್ಯವಾದುಂಡು. ನಾರ್ವೇಜಿಯನ್ *ಲಿನಿ* ಶೈಲಿದ ಅಕೆವಿಟ್ ನ್ ಸಮಭಾಜಕ ವೃತ್ತೊನು ದಾಟುನ ಹಡಗುಲೆಡ್ ಸಂಗ್ರಹಿಸಲಾತಿನ ಶೆರ್ರಿ ಪೀಪಾಯಿಡುಲಾ ಪಕ್ವಗೊಳಿಸಲಾತುಂಡು, ಇತರೆ ಸ್ಕ್ಯಾಂಡಿನೇವಿಯನ್ ಆವೃತ್ತಿಲೆಗ್ ಹೋಲಿಸಾಂಡ ಅಯಿತ ರುಚಿನ್ ಹೆಚ್ಚಿಸಾವುಂಡು. ನಾರ್ವೆ ವೋಡ್ಕಾ, ಬಾಟಲ್ ನೀರ್ ಬುಕ್ಕೊ ಹಣ್ಣುದ ರಸೊಲೆನ್ ಲಾ  ಉತ್ಪಾದನೆ ಮನ್ಪುವೆರ್. ಗ್ರಾಮೀಣ ಪ್ರದೇಶೊಲೆಡ್, *ಹೆಜೆಮ್‌ಬ್ರೆಂಟ್* (ಮೂನ್‌ಶೈನ್) ಪಂದು ಲೆಪ್ಪುನ ಇಲ್ಲಡ್  ತಯಾರು ಮಂದಿನ ಬಟ್ಟಿ ಇಳಿಸಾದಿನ ಆಲ್ಕೋಹಾಲ್, ವೈಯಕ್ತಿಕ ಬಳಕೆಗಾದ್ ಕಾನೂನುಬಾಹಿರ ಆದು ಇತ್ತುಂಡಲಾ ಅಲ್ಪ ಅವು ನನಲಾ ಸಾಮಾನ್ಯವಾದುಂಡು. ನಾರ್ವೇಜಿಯನ್ ಕಾನೂನು ಆಲ್ಕೋಹಾಲ್ ಉತ್ಪಾದನೆನ್ ಕಟ್ಟುನಿಟ್ಟಾದ್ ನಿಯಂತ್ರಣ ಮನ್ಪುಂಡು.  60% ಡ್ದ್ ಜಾಸ್ತಿ ಆಲ್ಕೊಹಾಲ್ ಹೊಂದುದಿನ ಉತ್ಪನ್ನೊಲೆನ್ ಮಾದಕ ದ್ರವ್ಯೊಲೆಂದು ಪರಿಗಣಿಸಲಾಪುಂಡು. ಬಿಯರ್ ವಾರೊದ ದಿನೊಲೆಡ್ ಕಾಂಡೆ 9:00 ಗಂಟೆ ಡ್ದು ಬಯ್ಯ 20:00 ಗಂಟೆ ಮುಟ್ಟ, ವಾರೊದ ಕೊನೆಟ್ ಕಾಂಡೆ 9:00 ಗಂಟೆ ಡ್ದು ಬಯ್ಯ 6:00 ಗಂಟೆದ ಮುಟ್ಟ ಗಂಗಸರೊದ ಅಂಗಡಿಡು ಲಭ್ಯ ಉಪ್ಪುಂಡು, ಆಂಡಾ ಸರ್ಕಾರಿ ಸ್ವಾಮ್ಯದ ಮದ್ಯದ ಅಂಗಡಿಲೆಡು (*ವಿನ್ಮೊನೊಪೊಲೆಟ್*) ವೈನ್ ಬುಕ್ಕೊ ಸ್ಪಿರಿಟ್‌ಲೆನ್ ವಾರೊದ ದಿನೊಟು ಬಯ್ಯ 6:00 ಗಂಟೆ ಮುಟ್ಟ ಮಾರಾಟ ಮನ್ಪುವೆರ್.

### ಸೋಡಾ ವಾಟರ್
ಮಾ ಮಲ್ಲ ಸ್ಥಳೀಯವಾಯಿನ ಸೋಡಾ ಬ್ರ್ಯಾಂಡ್ ಸೋಲೋ (ನಾರ್ವೇಜಿಯನ್ ಸಾಫ್ಟ್ ಡ್ರಿಂಕ್), ಉಂದು ನಾರ್ವೆದ ಸುರುತ ಸೋಡಾ ಬ್ರಾಂಡ್ ಆದುಂಡು, ಉಂದೆನ್ 1934ಟ್  ಪರಿಚಯಿಸಾಲಾಂಡು. ನಾರ್ವೆದ ಇತರೆ ಜನಪ್ರಿಯ ಸೋಡಾಲೆಡು Urge, E. C. Dahls Brewery ದ ಶುಂಠಿ ಬಿಯರ್ ಬುಕ್ಕೊ ಆಸ್ಕರ್ ಸಿಲ್ಟೆ ಮಿನರಲ್ ವಾಟರ್ ಕಂಪನಿದ ಅನಾನಸ್ ಬುಕ್ಕೊ ಪಿಯರ್ ಸೋಡಾ ದಂಚಿನ ಸುವಾಸನೆದ ಸೋಡೊಲುಲಾ  ಸೇರುದುಂಡು. ಕ್ರಿಸ್‌ಮಸ್ ಋತುಡು, *ಜುಲೆಬ್ರಸ್* (ಕ್ರಿಸ್‌ಮಸ್ ಸೋಡಾ) ಕಾಲೋಚಿತವಾದು ಪೂರೆರೆಗ್ಲಾ ಇಷ್ಟ ಆದುಂಡು.

## ಉಲ್ಲೇಕೊಲು

ವರ್ಗೊ:ನಾರ್ವೆ